CONSILIUL SUPERIOR AL MAGISTRATURII
INSTITUTUL NAŢIONAL AL MAGISTRATURII
CONCURSUL DE ADMITERE LA INSTITUTUL NAŢIONAL AL MAGISTRATURII
PROGRAM DE DESFĂŞURARE 

a primei etape a concursului de admitere la Institutul Naţional al Magistraturii (auditor de justiție și personal de specialitate juridică asimilat judecătorilor și procurorilor) constând în proba eliminatorie test-grilă de verificare a cunoştinţelor juridice

 din data de 04.10.2026
Proba eliminatorie test-grilă de verificare a cunoştinţelor juridice, ce constituie prima etapă a concursului de admitere la Institutul Naţional al Magistraturii, va avea loc la data de 4 octombrie 2026, la UNIVERSITATEA „NICOLAE TITULESCU”, cu sediul în București, Calea Văcărești nr. 185, sector 4 - în 42 de săli de concurs.
         Mijloace de transport:

- metrou – staţia Timpuri Noi
- autobuze: 312, 323, 381, 223
- tramvai - 19
Concursul va începe la orele 10,00. Accesul candidaţilor în sălile de concurs este permis între orele 8,00 - 9,30, pe baza actului de identitate (B.I./C.I.) sau a paşaportului. 
Pentru elaborarea lucrării scrise, candidaţii vor folosi numai pix cu pastă de culoare neagră.

Comisia de organizare va pune la dispoziția candidaților apă și pixuri cu pastă de culoare neagră. Nu este recomandată folosirea de către candidați, pentru completarea grilei, a pixurilor tip Pilot, deoarece pasta de acest tip se şterge în timpul procesării electronice a lucrărilor, ca urmare a căldurii emise de scaner. 

Este INTERZIS candidaţilor să deţină asupra lor, pe timpul desfăşurării probei, orice surse de informare care ar putea fi utilizate pentru rezolvarea subiectelor, precum și orice mijloace de comunicare sau de transmitere de date (ceasuri – inclusiv cele mecanice, telefoane mobile, etc). Încălcarea acestor interdicţii constituie fraudă și atrage eliminarea din concurs.

Listele cu repartizarea candidaţilor în săli sunt publicate pe paginile de internet ale Consiliului Superior al Magistraturii şi Institutului National al Magistraturii şi vor fi afişate atât pe uşa de intrare a centrului de concurs, cât şi la intrarea în  sălile de concurs.
